NAZIV OBVEZNIKA: **HRVATSKO NARODNO KAZALIŠTE U ŠIBENIKU**

POŠTA I MJESTO: 22000 Šibenik

ULICA I KUĆNI BROJ: Kralja Zvonimira 1

BROJ RKP: 33667 OIB: 58343929119

MATIČNI BROJ: 03019624 ŠIFRA DJELATNOSTI: 9001

RAZINA: 21 RAZDJEL: 000 ŠIFRA GRADA: 444

PODATCI ZA KONTAKT: 022/217-719, racunovodstvo@hnksi.hr

BILJEŠKE UZ FINANCIJSKE IZVJEŠTAJE

ZA RAZDOBLJE 2022-12

Šibenik, 28. siječnja 2023.

1. ***UVODNI DIO***

Hrvatsko narodno kazalište u Šibeniku javna je ustanova u kulturi čiji je osnivač grad Šibenik i kao takvo je proračunski korisnik jedinice lokalne samouprave i posluje prema važećim zakonima i pravilnicima o proračunu. Financijski izvještaji za razdoblje od 01. siječnja do 31. prosinca 2022. godine sastavljeni su sukladno odredbama Pravilnika o financijskom izvještavanju u proračunskom računovodstvu (Narodne novine broj 37/2022).

Protekla godina 2022. donijela je oporavak od pandemijskih ograničenja, što se i manifestiralo u značajno većem broju izvedbi, posebice domaće produkcije u drugom dijelu godine.

Realizirane su premijere domaće produkcije *Ženski orkestar*, *Prijevara* i *Halatafl* i dječja predstava *Šumica* uz veći broj repriznih izvedbi.

Domaći ansambl realizirao je velik broj izvedbi glazbeno-scenskog programa *Arsenov feral* te dječjih predstava, što se pokazalo iznimno prihvaćenim kod publike. Od dramskih gostovanja posebno su odjeknule predstave *Gospoda Glembajevi* i *Hotel Zagorje* u izvedbi ansambla GDK Gavella iz Zagreba povodom Dana kazališta te Orašar u izvedbi KMD Dubrovnik u sklopu božićnog programa.

62. međunarodni dječji festival ugostio je Zagrebačku filharmoniju, a otvorena je i festivalska suvenirnica s ponudom većeg broja artikala za najmlađe, ali i one starije. Krajem godine nabavljen je multifunkcionalni filmski projektor koji će omogućiti projekcije filmova raznih formata na filmskom programu festivala, ali i doprinijeti konfiguraciji modernijeg audio-vizualnog izričaja kazališne produkcije.

Ustanova je izdala knjigu *Trajni sukob s Nečastivim – Ivo Brešan* autorice Grozdane Cvitan odavši time priznanje dugogodišnjem djelatniku i plodnom dramatičaru Ivi Brešanu. U tijeku godine implementiran je webshop ustanove s ponudom ulaznica, paketa pretplate, knjiga i suvenira, uvedena je mogućnost kartičnog plaćanja i obročne otplate na blagajni, čime kuća čini daljnji iskorak u prezentaciji ponude i pristupačnosti svojih proizvoda i usluga.

Nabavljen je koncertni glasovir *Boesendoerfer* 275, što bi trebalo dati novi zamah glazbeno-scenskim sadržajima u kući. Ponovno je uvedena dramska pretplata za sezonu 2022./2023.

Geopolitičke i makroekonomske okolnosti zbog rata u Ukrajini, rasta cijena energenata i rekordne inflacije neminovno su se odrazile i na financijsko poslovanje kuće, u vidu rasta troškova poslovanja, no, svim izazovima usprkos, kuća je, vodeći promišljenu poslovnu politiku, ulaganjem dodatnih marketinških napora i poboljšanjem naplate potraživanja te uz potporu gradske riznice, ne samo uspjela amortizirati negativne financijske učinke gore spomenutih okolnosti, nego i ostvariti rekordni rast vlastitih prihoda. Navedeno je rezultiralo konačnom sanacijom dugogodišnjeg kumulativnog manjka i ostvarivanjem viška prihoda poslovanja.

Priložena financijska izvješća predstavljaju numeričku eksplikaciju aktivnostima bogate i sadržajne godine koju se može ocijeniti iznimno uspješnom u programskom, financijskom i organizacijskom smislu, kao i u smislu brendiranja kuće.

Osoba odgovorna za donošenje financijskih izvješća u Hrvatskom narodnom kazalištu u Šibeniku je ravnatelj Jakov Bilić, mag.art, a osoba odgovorna za sastavljanje financijskih izvješća je Josip Jadran Sekso, mag. oec., voditelj računovodstva.

1. ***BILJEŠKE UZ PR-RAS***

U izvještaju o prihodima i rashodima, primicima i izdacima pod šifrom 6 iskazani su prihodi poslovanja u iznosu od 8.821.044,97 kn, rashodi poslovanja pod šifrom 3 u iznosu 7.861.610,79 kn i rashodi za nabavu nefinancijske imovine pod šifrom u iznosu 419.031,32 kn.

Prihodi pod šifrom 6362 u izvještajnoj godini nisu ostvareni, budući da se radi o namjenskim potporama Ministarstva kulture i medija koje su realizirane u 2021. Ostali nespomenuti prihodi, pod kojima se podrazumijevaju prihodi od osnovne (kazališne djelatnosti) porasli su čak 2,5 puta (šifra 6526) u odnosu na prethodnu godinu, zbog ponovnog uvođenja pretplate i znatnog povećanja izvedbi. Prihodi od usluga porasli su 85%, a po prvi put uključuju i prodaju robe (6614). Prihodi od donacija (6631) niži su, budući da visina i narav (sponzorstvo ili donacija) vlastitih prihoda MDF-a ovisi o poslovnoj politici i mogućnostima uplatitelja. Prihodi od osnivača za financiranje nabave nefinancijske imovine (6712) niži su, budući da je projekt uređenja Spomen-sobe Ive Brešana realiziran u 2021., a, također, u izvještajnoj godini manje se trošilo na nabavu opreme.

Što se tiče rashoda, porasli su ostali rashodi za zaposlene, budući da je u izvještajnoj godini sedmero djelatnika realiziralo pravo na isplatu jubilarne nagrade, a odlukom osnivača uvedena je naknada za topli obrok. Troškovi energije znatno su porasli zbog poremećaja na globalnom tržištu energenata, a materijal i dijelovi za tekuće i investicijsko održavanje ponajviše zbog sanacije skladišnog prostora. Konto sitnog inventara i autoguma bilježi rast zbog troškova scenografije za premijere i nabave guma za kamion. Veći broj programa iziskivao je i porast troškova intelektualnih i osobnih usluga (3237) za 37,5%, a naknade troškova osobama izvan radnog odnosa (3241) rasle su zbog porasta cijena smještaja za sudionike MDF-a, gostujuće dramske ansamble sezoni, te zbog avio karata za inozemne sudionike MDF-a. Porast troškova prehrane za sudionike MDF-a rezultirao je povećanjem na stavci reprezentacije za 42,8% (3293). Zabilježen je rast ostalih nespomenutih rashoda, što uključuje provizije za prodaju karata.

Na poziciji 9222-9221 iskazan je korigirani preneseni manjak, u odnosu na stavku Y006 iz 2021, budući da je, temeljem odluke čelnika ustanove, izvršena korekcija financijskog rezultata za iznos koji je u 12/2021 knjižen kao rashod tiskanja i izdavanja knjige o Ivi Brešanu,a zatim kada su u 02/2022 primjerci knjige isporučeni, isti je preknjižen na zalihe robe.

1. ***BILJEŠKE UZ BILANCU***

U bilanci je prikazana ukupna imovina HNK U ŠIBENIKU na B001 koja iznosi 3.094.138,70 kn, a sastoji se od nefinancijske imovine na B002 u iznosu od 1.976.351,78 kn i financijske imovine na 1 u iznosu 1.117.786,92 kn.

Nefinancijska imovina u 2021. godini značajne promjene ima na 02922 gdje je evidentirana nabava nove opreme (projektor s platnom). Na 02923 evidentiran je ispravak vrijednosti vozila koja su nabavljena krajem 2021., a sada amortizirana za cijelo razdoblje 2022.

Na 193 evidentirane su obveze za zaposlene koje se odnose na plaću za prosinac godine 2022. godine isplaćene u siječnju 2023. Pod 16 iskazana su potraživanja za prihode poslovanja.

Obveze (B003) bilježe smanjenje za 16,5%.

Vlastiti izvori iskazani su pod šifrom 9 u iznosu od 2.041.296,013 kn i predstavljaju knjigovodstvenu vrijednost imovine iskazane i obračunatih prihoda poslovanja, umanjenu za financijski rezultat poslovanja, odnosno, višak/manjak prihoda.

Članak 14. Pravilnika propisuje obvezne bilješke uz Bilancu koje je potrebno iskazati u tablicama, a to su:

1. **Popis ugovornih odnosa koji uz ispunjenje određenih uvjeta mogu postati obveza**

Hrvatsko narodno kazalište u Šibeniku nema ugovorne odnose koji mogu postati obveza u sljedećem razdoblju.

1. **Popis ugovornih odnosa koji uz ispunjenje određenih uvjeta mogu postati imovina**

Hrvatsko narodno kazalište u Šibeniku nema ugovorne odnose koji mogu postati imovina u sljedećem razdoblju.

1. **Popis sudskih sporova u tijeku**

Hrvatsko narodno kazalište u Šibeniku ima u tijeku jedan sudski spor koji je kao takav evidentiran izvanbilančno, a u nastavku je dan tablični prikaz:

|  |  |  |  |  |  |  |
| --- | --- | --- | --- | --- | --- | --- |
| **Redni broj** | **Vrsta sudskog spora** | **Opis sudskog spora** | **Status proračunskog spora** | **Procjena financijskog učinka** | **Imovina ili obveza** | **Potencijalno vrijeme priljeva ili odljeva** |
| 1. | Spor vezan uz materijalna prava radnika | Djelatnica HNK u Šibeniku podnijela je tužbu, a za nepotpunu isplatu troškova službenih putovanja | Tuženik | 37.798,28 kn | Obveza | Odljev u tijeku 2023. |
| **UKUPNO** | | | | **37.798,28 kn** | | |

1. ***BILJEŠKE UZ RAS-F***

U Izvještaju o rashodima prema funkcijskoj klasifikaciji cjelokupni rashodi HNK u Šibeniku iskazani su pod šifrom 082 u iznosu od 8.280.642,11 kn.

1. ***BILJEŠKE UZ P-VRIO***

Pod šifrom P002 iskazano je smanjenje vrijednosti dugotrajne nefinancijske imovine zbog otpisa imovine po inventuri i prijenosa imovine proračunskom korisniku JU TVRĐAVA KULTURE ŠIBENIK.

Pod P008 i P035 iskazane su promjene zbog otpisa nenaplativih potraživanja i zastarjelih obveza utvrđenih po godišnjem popisu imovine i obveza.

1. ***BILJEŠKE UZ OBVEZE***

Obveze na početku izvještajnog razdoblja na V001 iskazane su u iznosu 1.261.270,87 kn.

Pod V006 iskazano je stanje obveza na kraj godine koje iznose 1.052.842,69 kn, od čega su nedospjele obveze iskazane na V009 u iznosu od 672.801,49 kn, a dospjele obveze iskazane su pod V007 i iznose 380.041,20 kn.

Voditelj računovodstva Ravnatelj HNK u Šibeniku

Josip Jadran Sekso, mag.oec. Jakov Bilić, mag.art.